Sondag het duisende drawwers van oor die wêreld die eerste virtuele Comrades-wedloop aangedurf. Die verdedigende vrouekampioen, Gerda Steyn, het in 43 °C ’n rustige 21 km in Dubai gehardloop; terwyl die legendariese Bruce Fordyce 10 km gedraf het.
Basson het in 1996 vir die eerste keer op ’n trapmeul by die destydse Health and Racquet Club in Klerksdorp gehardloop. Sedertdien het hy ’n wêreldrekord opgestel deur 72 agtereenvolgende halfmarathons (21,1 km) op ’n trapmeul kaf te draf.
In 2015 het hy die eerste persoon ter wêreld geword om die volle Comrades-marathon op ’n plesierskip se trapmeul in Alaska te hardloop. Sondag het hy sy tweede 90 km-sessie op ’n trapmeul aangedurf.
“Ek haal my hoed af vir die Comrades-organiseerders wat iets positiefs uit ’n moeilike situasie gemaak het; dis iets wat ek altyd in my eie lewe probeer doen.”
Op YouTube-video’s is daar altyd ’n insetsel waar iemand van ’n trapmeul tuimel. Is hy nie bang om af te val nie – veral as hy 90 km hardloop?
“Dit verg ongelooflik baie konsentrasie; mens kan lekker moeg word. Die moontlikheid is altyd daar dat jy dalk te naby aan die kant hardloop en dit is beslis ’n sielkundige uitdaging. Ek het darem nog nooit geval nie – dalk omdat ek daaraan gewoond is om op ’n bewegende skip te hardloop.”
“Ek is nie ’n buitengewone atleet nie. Ek is ’n normale ou met baie wilskrag; om op te gee is glad nie ’n opsie nie. Ons kan nie elke dag almal help nie, maar ons kan wel daagliks iemand help.”
Ja, so hardloop my seun en gesin toe ook hulle Comrades. Agv die inperking kon hy nie oefen soos gewoonlik nie met die simpel tye waarin geoefen mag word. Hy is Ess Serv en moet vroeg by werk wees. Maak klaar, maar boetie baie ongelukkig oor hy nie se 5 km kon voltooi nie. Snaaks, want hy voltooi gereeld sy Parkrun! Toe pappa kyk, was boetman se tyd op MYLE gestel en nie KM nie. Het toe heelwat verder gedraf as wat hy gedink het!